Daily View 02.09.2021
2 กันยายน 2564

ปัจจัยต่างประเทศ: ติดตามตัวเลขเศรษฐกิจสำคัญทั่วโลก ที่จะบ่งชี้ทิศทางเศรษฐกิจในระยะข้างหน้า เมื่อคืนมีรายงานตัวเลขการจ้างงานของภาคเอกชนสหรัฐฯ (ADP) เพิ่มขึ้นเพียง 374,000 ตำแหน่งในเดือนส.ค. โดยต่ำกว่าที่นักวิเคราะห์คาดการณ์ที่ระดับ 613,000 ตำแหน่งค่อนข้างมาก อย่างไรก็ตาม ตัวเลขการจ้างงานของภาคเอกชนในเดือนส.ค.ยังคงสูงกว่าเดือนก.ค. ซึ่งอยู่ที่ระดับ 326,000 ตำแหน่ง และในเดือนก.ค. ก็ออกมาต่ำกว่าคาดมากเช่นกัน (คาดไว้ที่ระดับ 695,000 ตำแหน่ง) โดยการจ้างงานที่เพิ่มขึ้นส่วนใหญ่มาจากภาคบริการเป็นหลัก ทั้งนี้แนะนำติดตามตัวเลขการจ้างงานนอกภาคเกษตร (Nonfarm Payrolls) ที่จะออกมาในวันศุกร์ ซึ่งจะครอบคลุมและมีน้ำหนักสำหรับการประเมินการดำเนินนโยบายการเงินของ Fed มากกว่า ซึ่งหากตัวเลขการจ้างงานนอกภาคเกษตรออกมาต่ำกว่าที่ตลาดคาดอย่างมีนัยยะอีกก็อาจจะมีส่งผลต่อท่าทีการดำเนินนโยบายการเงินของ Fed ได้บ้าง อย่างไรก็ตามเรายังคาดว่าการทำ Tapering น่าจะเริ่มทำในปีนี้ โดยการทำเร็วขึ้นหรือช้าลงกว่าคาดไม่กี่เดือนคาดว่าจะไม่ส่งผลกระทบต่อตลาดมากนัก นอกจาก Fed จะเลื่อนการทำ Tapering ออกไปกลางปีหน้าหรือหยุดการทำ Tapering ไปก่อนจึงมีผลกระทบต่อตลาดอย่างมีนัยยะ
ขณะที่ทางฝั่งยุโรปรายงานตัวเลขเงินเฟ้อออกมาในระดับสูงสุดในรอบหลายปี ราคาผู้บริโภคของ (CPI) EU ปรับตัวขึ้นราว 3% ในเดือนส.ค. เมื่อเทียบเป็นรายปี หลังจากเพิ่มขึ้น 2.2% ในเดือนก.ค. ซึ่งอยู่เหนือระดับเป้าหมายของ ECB ที่ 2% ก็เป็นอีกแรงกดดันที่อาจทำให้ตลาดหุ้นเกิดการปรับฐานในระยะข้างหน้า หากการประชุม ECB สัปดาห์หน้าออกมาโทน Hawkish และพูดถึงการทำ Tapering เพราะจะแสดงถึงสภาพคล่องทั่วโลกที่อาจเริ่มลดลงในระยะข้างหน้า
การประชุม OPEC+ มีมติออกมาเพิ่มกำลังการผลิต 400,000 บาร์เรล/วัน ตามที่ตลาดคาด โดยภาพตลาดน้ำมันคาดว่าจะยังคง Deficit ในปีนี้ (Demand สูงกว่า Supply) ซึ่งช่วยหนุนกลุ่มหุ้นน้ำมันอย่าง PTTEP, TOP, SPRC  อย่างไรก็ตามตลาดน้ำมันจะเริ่มกลับเป็น Surplus ในต้นปีหน้า หาก OPEC+ ยังคงเดินหน้าเพิ่มกำลังการผลิตตามแผน ซึ่งจะส่งผลลบต่อทิศทางราคาน้ำมันดิบในปีหน้า
ปัจจัยภายในประเทศ: เราเริ่มเห็นการเทขายทำกำไรหุ้นกลุ่ม reopening ออกมาบ้างหลังปรับตัวขึ้นดีต่อเนื่องในช่วงที่ผ่านมา แนะนำลงทุนหุ้นกลุ่ม reopening ที่ยัง laggard โดย sentiment ยังพอไปได้ต่อในระยะสั้น 1-2 สัปดาห์ข้างหน้า ก่อนที่จะต้องติดตามสถาณการณ์โควิดอย่างใกล้ชิดว่ามีจะกลับมาเร่งตัวอีกครั้งหรือไม่หลังคลายล็อกดาว์น
มุมมองตลาดหุ้น/ กลยุทธ์การลงทุน วันนี้คาด SET 1630-35 หุ้นแนะนำ PTG
1)  PTG (ราคาพื้นฐาน 20.50   บาท) คาดว่าการผ่อนคลายล็อกดาวน์และภาพรวมธุรกิจ non-oil ที่ดีขึ้นจะช่วยหนุนราคาหุ้นในระยะสั้น คาดกลับมาเดินหน้าแผนการขยายกิจการในปี 65-66 ปริมาณการขายโดยรวมจะโตขึ้น 10-15% YoY ด้วยค่าการตลาดที่จำกัดและ economies of scale ที่ดีขึ้น
รายงานตัวเลขเศรษฐกิจ 
วันพฤหัสฯ ติดตาม ตัวเลข Factory order ของสหรัฐฯ เดือน ก.ค. คาด +0.3% MoM และตัวเลขการขอรับสวัสดิการว่างงานของสหรัฐฯรายสัปดาห์คาด 3.45 แสนคน (-2.3% WoW)
วันศุกร์ ติดตาม ตัวเลข Caixin Service PMI ของจีนเดือน ส.ค. คาด -1.6% MoM เป็น 54 จุด ตัวเลข Markit Service PMI ของยูโรโซน เดือน ส.ค. คาดทรงตัว MoM ที่ 59.7 จุด ตัวเลข Retail sales ของยูโรโซน เดือน ก.ค. คาด +0.2% MoM และ +5.2% YoY ตัวเลข Non-farm payroll ของสหรัฐฯ เดือน ส.ค. คาด 7.28 แสนตำแหน่ง (เทียบเดือนก่อนที่ +9.43 ตำแหน่ง) ขณะที่อัตราการว่างงานของสหรัฐฯ เดือน ส.ค. คาด 5.2% (ลดลงจากเดือนก่อนที่ 5.4%) ตัวเลขค่าจ้างรายชั่วโมงของสหรัฐฯ เดือน ส.ค. คาด +4% YoY ตัวเลข Job participation rate เดือน ส.ค. คาดทรงตัว MoM ที่ 61.7% และตัวเลข ISM Non-manufacturing PMI ของสหรัฐฯ เดือน ส.ค. คาด -3.6% MoM เป็น 61.8 จุด